****

Vydáva Rím.- kat. farský úrad Kokošovce č.118, *telefón:* 77 98 118,

*email:* kokosovce@rimkat.sk

Božie viac a ľudské menej...dokončenie !

Prosíme ťa, odpusť nám viny, čo znepokojujú naše svedomie – Boh sa nikdy neunaví odpúšťaním, iba človek prosením o odpustenie ! ! ! Jedna z prvých a často opakovaných viet sv. otca Františka. Priznajme si. Aj „vďaka“ pandémii, ale nie iba nej sa menej ľudí spovedá. Až tak veľmi si chránime zdravie tela, sme naň doslova úzkostliví, že zabúdame na dušu. Na skutočný život duše. Na to, že mnohé choroby nášho tela súvisia *(a ťažko sa z nich dostávame)* práve s ubolenou, zranenou a špinavou dušou ! ! ! Niekedy človek nejde na spoveď, lebo sa sústreďuje na svoj hriech a zlo, ktoré ho obklopuje a nevládze s ním bojovať. Ale to je Ježišova starosť. Ty sa sústreď na Ježišovu lásku a nie na svoj hriech. Niekedy ten svoj nevidíme, lebo sme príliš sústredení na „smietku“ v očiach druhých. To je istá chronická tiež pandémia, brániaca sa normálne a pravidelne spovedať z vlastných „brvien“. No hriech je vlastne to jediné tvoje, čo môžeš Bohu dať. Všetko ostatné iba vraciaš. Aj tomu dnes asi málokto verí. A keď nevieš hriech „zaškatuľkovať“ zaradiť do schémy, už vôbec sa tým neznepokojuj. Povedz, čo si spravil, čo ťa trápi, ako sa cítiš, vypovedz svoj hnev, smútok, nenaplnené očakávania, jednoducho len vypovedz. Kňazovi, nie iba stromom v lese. Najťažší je prvý krok, potom to už ide. To je skúsenosť mnohých.

A udeľ nám aj tie milosti o ktoré sa ani neodvažujeme prosiť ! ! ! Neodvažujeme, lebo sme tak naučení. Máme svoju predstavu, čo nám Boh má dať a čo je už cez, alebo nad normál. Opäť sme poznačení svojim detstvom, minulosťou, ľudskou spravodlivosťou, logikou: „Keď si to nezaslúžim, keď som taký zlý a hriešny, tak ani nebudem pýtať.“ Boh vlastní všetko a všetko v dokonalej miere. So všetkým sa chce s nami deliť. Prečo? Lebo LÁSKA!!! V plnosti to bude až v nebi, no nebo ako vravia mnohí svätci, začína už tu a teraz. Tvojím slobodným rozhodnutím sa. Chcem ti Bože patriť ! Chcem byť a žiť ako tvoje dieťa ! Nechcem patriť sebe, inému človeku, spoločnosti, systému, ideológii, CHCEM BYŤ IBA TVOJ...IBA TVOJA ! ! ! Tam kdesi sa láme chlieb. Tam kdesi je hranica medzi všedným a nevšedným. Tam sa realita mení nie na rozprávku, ale na skutočný dotyk Boha a človeka. Obdarúvajúceho štedrého Boha a prijímajúceho človeka. Jedno z najťažších rozhodnutí pod slnkom: CHCEM byť šťastný ! Chcem, lebo pre to som stvorený. Chcem, lebo Boh to tak chce. Chcem, lebo Bohu na tom najviac záleží. Nech na tom záleží naozaj aj mne !

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| F A R S K É O Z N A M Y: * COVID automat: Od pondelka 20.9. je náš okres Prešov stále v červenej farbe. Vyplýva z toho nasledujúce. Všetky sv. omše až do odvolania budú v našej farnosti v režime „O T P“ teda očkovaní, prekonaní covid, alebo testovaní negatívne *(vo vlastnej réžii)* s naplnením 25 % kapacity kostola! V nedeľu budú v Dulovej Vsi, a Kokošovcich *(ak sú dve tak tá o 10.30 h)* iba pre zaočkovaných bez obmedzenia počtu. Sv. omša v režime “Základ“ *(teda aj pre neočkovaných a netestovaných)* bude v našej farnosti v Kokošovciach v pondelok ráno a v Kokošovciach aj Dulovej Vsi vo štvrtok pokiaľ sa neoznámi ináč. Na všetky sv. omše sa je potrebné zapísať !!! Bolo by veľmi žiadúce, aby sa každý vedel na vyzvanie preukázať covid - passom, potvrdením o negatívnom PCR, alebo AGN teste, či o prekonaní ochorenia. Prosíme kurátorov o zabezpečenie zoznamov a ich archivovanie. Vďaka
* ODPUSTKY pri ruženci: Môžu ich získať tí, ktorí sa modlia ruženec v kaplnke, kostole alebo v rodine, či rehoľnom alebo inom nábožnom spoločenstve. 1. Stačí štvrtina, teda 5 desiatkov. 2. Je potrebné nábožne rozjímať o tajomstvách. 3. Pri verejnom recitovaní treba vysloviť tajomstvá podľa zaužívaného zvyku.
* Októbrová pobožnosť: Ružencové pobožnosti 35 min. pred sv. omšami, v nedeľu o 14 h. Predmodlievanie si horliteľky prosím dohodnite s kňazom.
* Katechézy: Rómovia budú mať katechézu v Žehni v stredu 13.10. o 16 h. Birmovanci skupinka v Dulovej Vsi v piatok 15.10. o 18.40 h. Birmovanci v Kokošovciach v sobotu 16.10. o 19 h. Príďte všetci ! ! !
* Zapisovanie intencií: Ešte sú voľné úmysly predovšetkým na november a december za živých. Prosím ohláste sa a využite možnosť. Ďakujem
* Misijná nedeľa: Budúca nedeľa 17. okt. je misijnou nedeľou. Budeme zvlášť prosiť za dielo svetových misií. Bude aj pravidelná finančná Zbierka na misie
* Adorácia: V  Kokošovciach v utorok 12.10. od 17. h. V Dulovej Vsi v pondelok 11.10. od 17. h. V Žehni v stredu 13.10. od 17. h.
* Sväté prijímanie: Prosíme aj tých, ktorí prijímajú Eucharistiu v praktickejšom režime medzi palec a ukazovák, aby používali aj druhú ruku ako kvázi paténu! Nech nepadne žiadna čiastočka na zem ! Rúško už má byť dole pred predstúpením ku kňazovi. Sprievod na sv. prijímanie začína hneď po prijímaní kňaza. Teda stavajte sa do radu z prvých lavíc už skôr, aj keď sa nespieva, či nehraje orgán. Teda nie Pán Ježiš má čakať na človeka, ale opačne! Ďakujeme za rešpektovanie.
* Obmedzenie úradných hodín: Od pondelka 4.10. až do konca mesiaca október 2021 budú úradné hodiny na fare v Kokošovciach obmedzené v tomto režime. Utorok, Štvrtok a Piatok vždy od 15.15 h. do 16.30 h. Ďakujeme za pochopenie !

*Pokojný október Vám prajú a žehnajú Vás +++ kaplán Štefan a farár Ľubik*BOHOSLUŽBY Farnosti KOKOŠOVCE28. týždeň Obdobia Cez rok (11.10.2021 – 17.10.2021)

|  |  |  |  |  |  |
| --- | --- | --- | --- | --- | --- |
| 11.10 | PO | *Pondelok 28. týždňa cez rok* | KOKOŠOVCE | 7.30 | + Ján + Mária a ost. rod. Miroľskej *č.225* |
| DULOVA VES | 18.00 | ZBP a poďakovanie za 60r. Jozef |
| 12.10 | UT | *Utorok 28.týždňa cez rok* | KOKOŠOVCE | 18.00 | + Magdaléna - *výročná* |
| LESÍČEK | 17.00 | *Sv. liturgia* |
| 13.10 | ST | *Streda 28. týždňa cez rok* | ŽEHŇA | 17.30 | + Mária Cibríková - *výročná* |
| ZLATÁ BAŇA | 18.15 | + Ján +Vladimír + Stanislav + Štefan a ost. r. Pulíkovej *č.136* |
| 14.10 | ŠT | *Štvrtok 28. týždňa cez rok* | DULOVA VES | 18.00 | + Štefánia + Anton a ost. r. Krajňákovej a Vargovej *č.62* |
| KOKOŠOVCE | 17.15 | + Vladimír + Jozef + Agnesa a ost r. Krišovej a Ivaneckej *č.45* |
| 15.10 | PIA | *Sv. Terézie Avilskej, panny a učiteľky Cirkvi, Spomienka* | KOKOŠOVCE | 17.15 | ZBP rod. Koropšákova *č.61* |
| DULOVA VES*Birmovanci 18.40h* | 18.00 | + rod. Semanovej + rod. Baranovej *č.41* |
| 16.10 | SO | *S nedeľnou platnosťou* | DULOVA VES | 18.00 | ZBP Eva a r. Gecikova *č.228* |
| KOKOŠOVCE*Birmovanci 19 h* | 18.00 | ZBP r. Lipinerova, r. Rohaľova, r. Figurova, r. Čovanova *č.35* |
| 17.10 | NE | *29. nedeľa* *cez rok* | DULOVA VES | 8.30 | Uzdravenie kňaza Vladimíra *č.122* |
| KOKOŠOVCE | 7.30 | Za Boží ľud farnosti |
| 10.30 | ZBP r. Krišova, r. Žolkovar. Fejerčákova, *č. 45* |
| ZLATÁ BAŇA |  9.00 | ZBP rod. Mikulova *č.121* |
| ŽEHŇA | 10.00 | ZBP rod. Čarnogurská a rod. Nemčeková *Abr. 8* |
| LESÍČEK | 11.00 | *Sv. liturgia* |

*Bože môj, ja naozaj chcem byť tvoj! Chcem byť šťastný!**Z a m y s l e n i e:* *„Jonáš bol veľmi skormútený a hneval sa.“ (Jon 4,1)* „Jonáš bol presvedčený, že sa na Pána hnevá oprávnene. Po nebezpečnej ceste do Ninive, kde ohlasoval Božie posolstvo, nedokázal pochopiť, prečo sa Boh rozhodol neuskutočniť svoju hrozbu a mesto nezničiť. Jonáš si však nekládol servítku pred ústa a rovno Bohu povedal ako sa cíti! Každý z nás pravdepodobne zažil situáciu, keď pociťoval hnev na Boha. No my sme možno na rozdiel od Jonáša Bohu nedokázali celkom úprimne povedať, ako sa cítime. Azda preto, že si myslíme, že hnevať sa na Pána je hriech. Hnev je však emócia, ktorá sama osebe nie je dobrá ani zlá. Záleží len na tom, čo s ňou urobíme. Vyjadriť svoje skutočné pocity Pánovi je vlastne to najlepšie, čo môžeme urobiť. Keď v nás vzplanie hnev, môžeme sa Boha pýtať, čo v nás vyvolalo tieto pocity. Náš hnev totiž často poukazuje na niečo, čo je hlbšie pod povrchom. Čokoľvek sa v nás deje, Boh nás môže uzdraviť. Keď predstúpime pred Pána, on nám môže pomôcť postaviť sa čelom tomu, čo nás trápi. Často ide o reakciu na nejaké zranenie, či bolesť. Možno sa cítime podobne ako Jonáš a máme pocit, akoby nás Boh sklamal. Prípadne nás ešte skôr premôže pocit, že Bohu na nás nezáleží. Pravdou však je, že Bohu na nás najviac záleží. Vie o každom vlase, ktorý máme na hlave a zaujíma sa o každý záchvev nášho srdca. Najviac mu záleží na tom, ako sa cítime a chce, aby sme s ním o tom úprimne hovorili. Len vtedy nás môže previesť procesom uzdravenia a obnovy. Takto to urobil s Jonášom, keď mu dal lekciu pomocou ricínového kríka. To isté urobí aj s nami, ak mu budeme dôverovať a veriť, že hoci sa naňho niekedy hneváme, on sa na nás nikdy nenahnevá. Pane, keď sa na teba hnevám, daj mi odvahu úprimne vyjadriť svoj hnev, aby som tak mohol prijať tvoj uzdravujúci dotyk.“ *Slovo medzi nami, 6.október 2021*Modliť sa ruženec znamená zveriť naše starosti milosrdným srdciam Pána Ježiša a jeho Matky Panny Márie*. sv. Ján Pavol II.*Ak chcete, aby vo vašich domoch naozaj panoval pokoj, modlite sa v rodine ruženec. *sv. Pius X.* |
|  |